इस भरोसे के पीछे कारण के बारे में पूछे जाने पर मंत्री ने कहा, इसका कारण हमारी सरकार का पिछले चार साल में किए गए काम और लोक कल्याणकारी योजनाएं हैं। सरकार गरीब परिवारों को उज्ज्वला योजना के तहत गैस कनेक्शन मुफ्त दे रही है, सौभाग्य योजना के तहत सभी घरों को बिजली पहुंचाने का काम जारी है, लोगों को प्रधानमंत्री आवास योजना के तहत आवास उपलब्ध कराये जा रहे हैं, किसानों को खरीफ फसलों के लिए न्यूनतम समर्थन मूल्य डे़ढ गुना किया गया है। सभी को बीमा के दायरे में लाने के लिए योजनाएं शुरू की गई हैं।